不獲曼聯留用 艾納斯天價斟華拉尼
2024年04月29日 21:05
東網電視
更多新聞短片
艾納斯斟介華拉尼。(Getty Images)
曼聯今夏大改革,除咗清洗「圓規」安東尼馬菲奧斯,後防重心華拉尼亦將棄用,據報該位31歲法國中堅今夏不獲「紅魔鬼」留用,自由身離隊,沙特豪門艾納斯有意免費簽入,開出年薪5,000萬鎊(約4.9億港元)吸引對方加盟。
華拉尼於2021年夏天由皇馬轉投曼聯,當時簽約3+1,華拉尼為咗專心為曼聯比賽,卡塔爾世盃後更宣布退出法國國家隊,不過由於傷病影響,3季僅上陣93場入2球,贏過1次英聯盃。《鏡報》報道,今夏曼聯將會簽入新中堅,因此不會啟動華拉尼續約條款,畀佢自由身離隊。
與此同時,沙特傳媒《skyalsaudia》報道,沙特豪門艾納斯有意向華拉尼招手,開出年薪5,000萬鎊邀請對方來投。據報華拉尼現時在《轉會市場》身價估計為2,500萬歐元,一度有傳皇馬有意重召佢歸隊,但未有實際行動。
如果華拉尼加盟艾納斯,將會同C朗繼皇馬及曼聯之後,在第3支球隊再結隊友緣,C朗在艾納斯年薪為2億歐元,華拉尼年薪只及C朗4分之1。不過如果華拉尼打算收山,艾納斯係唔錯嘅去處。